Diari Oficial de la Generalitat Valenciana


Sumari del DOGV 5275, del 07-06-2006 (2006/6375)

ORDE de 19 d'abril de 2006, de la Conselleria de Cultura, Educació i Esport, per la qual es concedix l'autorització d'obertura i funcionament per a impartir l'Educació Infantil, segon cicle, i es modifica l'autorització per a impartir cicles formatius, al centre docent privat .San Cristóbal II., de Castelló de la Plana (Castelló).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5275

Data del DOGV
:   07-06-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/6375


Data del document
:   19-04-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Castelló de la Plana
    * educació preescolar
    * centre d'ensenyament
    * ensenyament privat
    * ensenyament secundari
    * ensenyament primari

ORDE de 19 d'abril de 2006, de la Conselleria de Cultura, Educació i Esport, per la qual es concedix l'autorització d'obertura i funcionament per a impartir l'Educació Infantil, segon cicle, i es modifica l'autorització per a impartir cicles formatius, al centre docent privat .San Cristóbal II., de Castelló de la Plana (Castelló). [2006/6375]  
L'expedient ha sigut iniciat a instància del representant de la titularitat del centre docent privat .San Cristóbal II., número de codi 28333173, situat al camí del Caminàs, s/n, de Castelló de la Plana (Castelló), el qual sol·licita l'autorització d'obertura i funcionament per a impartir l'Educació Infantil, segon cicle, i la modificació de l'autorització per a impartir els cicles formatius de grau mitjà d'Atenció Sociosanitària i Cures Auxiliars d'Infermeria i el cicle formatiu de grau superior de Dietètica.  
La Direcció General d'Ensenyament va declarar, mitjançant resolució de data 4 de juliol de 2005, l'adequació de les instal·lacions proposades, pel que fa a espais educatius, al que disposa la legislació aplicable.  
L'expedient ha sigut tramitat per la direcció territorial de Cultura, Educació i Esport de Castelló, i inclou informes favorables de la Unitat Tècnica de Construccions i de la Inspecció Educativa pel que fa a la relació de professors i titulacions corresponents per a impartir l'Educació Infantil, segon cicle i els cicles formatius de grau mitjà d'Atenció Sociosanitària i Cures Auxiliars d'Infermeria, així com el compromís d'aportar la relació de professors i titulacions respectives per a impartir el cicle formatiu de grau superior de Dietètica, abans de l'inici de les activitats educatives corresponents, de conformitat amb la legislació aplicable.  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.537/2003, de 5 de desembre (BOE de 10.12.03), pel qual s'establixen els requisits mínims dels centres que impartisquen ensenyaments escolars de règim general; el Reial Decret 777/1998, de 30 d'abril (BOE de 08.05.98), pel qual es desenrotllen determinats aspectes de l'ordenació de la Formació Professional en l'àmbit del sistema educatiu, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià,  
ORDENE  
Únic  
Autoritzar, amb efectes des de l'inici del curs escolar 2005/2006, l'obertura i funcionament per a impartir l'Educació Infantil, segon cicle, i la modificació de l'autorització per a impartir cicles formatius de formació professional específica al centre que a continuació s'indica, en els termes que s'hi especifiquen.  
Centre: SAN CRISTÓBAL II  
Titular: Colegio San Cristóbal, SL  
Domicili: camí Caminàs, s/n  
Localitat: Castelló de la Plana  
Província: Castelló  
Codi: 16936911  
Es concedix autorització per a impartir:  
Educació Infantil, segon cicle, amb 3 unitats i 75 llocs escolars.  
Modificació que s'autoritza:  
Es concedix autorització per a impartir els cicles formatius de grau mitjà d'Atenció Sociosanitària i Cures Auxiliars d'Infermeria i el cicle formatiu de grau superior de Dietètica, de manera que el centre queda configurat en la seua totalitat amb la següent composició:  
3 unitats d'Educació Infantil, segon cicle, amb 75 llocs escolars.  
6 unitats d'Educació Primària, amb 150 llocs escolars.  
4 unitats d'Educació Secundària Obligatòria, amb 120 llocs escolars.  
4 unitats de Batxillerat, amb 140 llocs escolars, en les modalitats de Ciències de la Natura i de la Salut i Humanitats i Ciències Socials.  
Cicles formatius en torn de matí:  
2 unitats del cicle de grau mitjà de Gestió Administrativa, amb 60 llocs escolars.  
2 unitats del cicle de grau superior d'Administració i Finances, amb 60 llocs escolars.  
2 unitats del cicle de grau superior de Comerç Internacional, amb 60 llocs escolars.  
2 unitats del cicle de grau superior d'Educació Infantil, una amb 30 llocs escolars i altra amb 20 llocs escolars.  
1 unitat del cicle de grau superior de Dietètica, amb 20 llocs escolars.  
1 unitat del cicle de grau mitjà d'Atenció Sociosanitària, amb 22 llocs escolars.  
1 unitat del cicle de grau mitjà de Cures Auxiliars d'Infermeria, amb 30 llocs escolars.  
Cicles formatius en torn de vesprada:  
2 unitats del cicle de grau superior d'Educació Infantil, una amb 30 llocs escolars i altra amb 20 llocs escolars.  
1 unitat del cicle de grau superior de Dietètica, amb 20 llocs escolars.  
1 unitat del cicle de grau mitjà d'Atenció Sociosanitària, amb 22 llocs escolars.  
1 unitat del cicle de grau mitjà de Cures Auxiliars d'Infermeria, amb 30 llocs escolars.  
Disposició addicional primera  
El centre ha de presentar la relació del professorat i les titulacions corresponents per a impartir el cicle formatiu de grau superior de Dietètica, davant la Direcció Territorial de Cultura, Educació i Esport de Castelló, a fi de la seua aprovació abans de l'inici de les activitats educatives, previ informe favorable de la Inspecció Educativa, quedant ajornada la posada en funcionament de l'esmentat cicle fins al compliment del compromís.  
Disposició addicional segona  
La present orde donarà lloc a la corresponent inscripció en el Registre de Centres Docents de la Comunitat Valenciana.  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.  
València, 19 d'abril de 2006  
El conseller de Cultura, Educació i Esport  
Alejandro Font de Mora Turón